**II 3 – Italijanščina, 9. RAZRED**

**3. TEDEN (30. 3. – 3. 4. 2020)**

Pozdravljeni,

kako ste kaj? Pograšate kaj pouk italijanščine v šoli? Jaz vas pogrešam, ampak je glede na trenutno situacijo boljše, da se v šoli ne vidimo in imamo stik s čim manj ljudmi (najboljše samo z družinskimi člani). Kot ste verjetno že velikokrat slišali, je zelo pomembno, da si redno umivate roke s toplo vodo in milom in, če je potrebno, zunaj uporabljate zaščitno masko (na spletni strani šole imate navodila, kako lahko masko izdelate doma). Zaenkrat se še lahko gibamo zunaj, zato ne pozabite na vsakodnevni sprehod (sami, če ste dovolj stari, ali v družbi družine), da se naužijete svežega zraka in se odpočijete od učenja.

Tako, zdaj pa k italijanščini...

Upam, da nimate težav pri samostojnem delu in da vaje, ki vam jih pošiljam, niso pretežke. Ker bo pouk na daljavo trajal še kar nekaj časa (neuradno vsaj do 17. aprila), bomo v tem času obravnavali tudi novo snov, zato je zelo pomembno, da sproti sledite mojim navodilom in rešite, kar vam napišem. Do zdaj ste mi večinoma pridno pošiljali domače naloge, tiste, ki se mi niste še nič oglasili (sami veste, kdo ste), prosim, da mi čim prej pošljete v pregled domačo nalogo za nazaj. Vem, da delo na daljavo ni enostavno in da imate veliko obveznosti pri drugih predmetih, zato je domače naloge pri italijanščini relativno malo. Kot do zdaj vam bom še naprej jasno napisala, katere naloge mi boste poslali v pregled. Kot sem že na začetku šolskega leta povedala, bo ena izmed vaših ocen tudi ocena iz sodelovanja. V to oceno štejejo tudi domače naloge, ki jih nekateri že celo leto pridno delate.

**!!!** Verjetno vas zanima, kako bo z ocenjevanjem: testa, ki je napovedan v aprilu, ne bomo pisali, ustno pa boste vprašani, ko bo pouk spet potekal v šolskih klopeh.

Mislim, da sem se preveč razpisala in je skrajni čas, da gremo na navodila za ta teden.

V kolikor boste imeli težave, mi pišite na kanalu (eAsistent) ali na mail nina.martelanc@os-franaerjavca.si .

Ostanite še naprej zdravi.

Lep pozdrav,

Nina Martelanc

**Ker je v delovnem zvezku še precej nerešenih vaj, sem se odločila, da boste ta teden le-te rešili in utrjevali že obravnavano snov.** Spodaj je seznam vaj, ki jih morate rešiti, poleg vsake vaje je napisano navodilo (ker so v DZ navodila samo v italijanščini). Verjetno ste katero od vaj že rešili in boste imeli manj dela.

* Stran 49
	+ 4 (oglej si Emmino družinsko drevo in dopolni besedilo)
* Stran 50 (slušno razumevanje – posnetki so v priponki in v spletni učilnici)
	+ 1 – poslušaj posnetek in označi, ali so trditve pravilne (V) ali nepravilne (F). Nepravilne povedi moraš popraviti.
	+ 2 – poslušaj in opazuj sličici. Katera je hiša družine Bertolini?
* Stran 51
	+ 3 – Mara in Ciro imata idealno hišo. Preberi besedilo in označi tloris, ki označuje sanjsko hiši Mare in Cira.
	+ 4 – Dopolni z manjkajočimi besedami. Izberi med napisanimi v pravokotniku.
	+ 5 – Dopolni z manjkajočimi besedami.
* Stran 57
	+ 6 - dopolni povedi s pridevniki in vprašalnicami, ki so v serpentini.
	+ 7 – besede postavi v ustrezen vrstni red in tvori vprašanja.
	+ 8 – podčrtaj ustrezen predlog.
	+ 9 – dopolni povedi z ustreznim predlogom.
* Stran 58
	+ 1 – Kaj si želijo postati? Poslušaj in zapiši imena otrok pod ustrezno sličico.
	+ 2 Poslušaj posnetek in dopolni tabelo.